en en en ml ml ml ml ml ml ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml ml ml ml ml ml ml ml ml ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en ml ml ml ml ml ml en en en en en en ml ml ml ml ml ml ml ml ml ml ml en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en en ml fi en en en ml cs en en en en da cs en en cs da cs cs cs en cs da en cs cs en en en cs en en cs da en da cs cs cs cs cs en cs fr en ml ml is en en ml ml ml en zh en en en en ml ml ml ml en en ml ml ml ml ml ml ml en en en en en en
skip to main | skip to sidebar
പ്രണയം പോലെ തന്നെ ബ്ലെസ്സിയുടെ പ്രണയവും എന്നെ വിസ്മയിപ്പിച്ചു......വളരെ വ്യത്യസ്തമായ സിനിമ അനുഭവം, മലയാള സിനിമ ഇന്നുവരെ കൈകാര്യം ചെയ്തിട്ടില്ലാത്ത പ്രമേയം എന്നൊക്കെ പറയാമെങ്കിലും അതിനും അപ്പുറം ആത്മാവുള്ള ഒരു സിനിമ എന്നാണു ഞാനിതിനെ വിശേഷിപ്പിക്കുന്നത്.....പ്രണയം എന്ന പേര് പോലെ തന്നെ മനോഹരമായ ഒരു ചലച്ചിത്ര കാവ്യം......മോഹന്‍ലാല്‍ എന്ന അതുല്യ നടന്റെ കറ തീര്‍ന്ന അനേകായിരം ഫാന്‍സില്‍ ഒരാളാണെങ്കിലും, ഈ സിനിമയെ ബ്ലെസ്സിയുടെ സിനിമ എന്ന് വിശേഷിപ്പിക്കാനാണ് എനിക്കിഷ്ടം........കാരണം അദ്ദേഹം അത് അര്‍ഹിക്കുന്നു.........സിനിമ കണ്ടിറങ്ങുന്ന ഓരോരുത്തരും അത് സമ്മതിക്കും, അത്രയ്ക്ക് മനോഹരമായാണ് ഓരോ ഭാഗങ്ങളും സംവിധാനം ചെയ്തിരിക്കുന്നതും, തിരക്കഥ എഴുതിയിരിക്കുന്നതും............ഓരോ ഷോട്ടിലും അദേഹത്തിന്റെ കൈമുദ്ര പതിപ്പിച്ചിട്ടുണ്ട് എന്ന് തന്നെ പറയാം.......ജീവിത ഗന്ധിയായ കഥാപാത്രങ്ങള്‍ , ഇമ്പമാര്‍ന്ന ഗാനങ്ങള്‍ , മികച്ച സംഭാഷണ ശകലങ്ങള്‍ , അപ്രതീക്ഷിതമായ ക്ലൈമാക്സ് ......... അങ്ങനെ അങ്ങനെ നീളുന്നു ഈ സിനിമയുടെ വിശേഷങ്ങള്‍ ..............
ഈ സിനിമയില്‍ എടുത്തുപറയേണ്ട ഒരു പ്രധാന കാര്യം കഥാപാത്രങ്ങള്‍ക്ക് ഏററവും അനുയോജ്യരായ നടീനടന്മാരെ തന്നെ സംവിധായകന്‍ കണ്ടെത്തി അഭിനയിപ്പിചിരിക്കുന്നു എന്നതാണ് (ബ്ലെസ്സിയുടെ ഈ അടുത്ത കാലത്ത് വന്ന ഭ്രമരം ഇഷ്ടപ്പെട്ടുവെങ്കിലും,ആ സിനിമയില്‍ ലാലിന്റെ സുഹൃത്തുക്കളുടെ വേഷം ചെയ്ത പുതുമുഖങ്ങളുടെ അഭിനയം ആ സിനിമയുടെ ആസ്വാദനത്തെ ബാധിച്ചിരുന്നു) .........മത്സരിച്ചു അഭിനയിക്കുക എന്നതിന് ഒരു ഉത്തമ മാതൃക ആയി പ്രണയം......... ലാലേട്ടനും, അനുപം കേര്‍ , ജയപ്രദ , അനൂപ്‌ മേനോന്‍ എന്നിവരിലൂടെ ആണ് കഥാപാത്രങ്ങള്‍ ജീവിക്കുന്നത്............അതില്‍ ആദ്യത്തെ മൂന്നു പേരെയും കുറിച്ചു പ്രത്യേകിച്ചു ഒന്നും പറയേണ്ടതില്ലല്ലോ........ഇന്ത്യന്‍ സിനിമ കണ്ട എക്കാലത്തെയും മികച്ച നടന്മാരും, നടിയും.........അനൂപ്‌ മേനോന്‍ എന്ന വ്യക്തിയുടെ കഴിവും, നടനെന്ന നിലയിലുള്ള മികവും ഞാനാദ്യം ശ്രദ്ധിക്കുന്നത് പകല്‍ നക്ഷത്രങ്ങള്‍ എന്ന സിനിമയിലൂടെയാണ് ............ലാലേട്ടന്‍ നായകനായി അഭിനയിച്ചു തകര്‍ത്ത ആ സിനിമ പക്ഷെ ജനങ്ങള്‍ക്കിടയില്‍ അധികം ശ്രദ്ധിക്കപ്പെട്ടില്ല..........എങ്കിലും എന്റെ അഭിപ്രായത്തില്‍ അതിലെ സംവിധായകന്‍ സിദ്ധാര്‍ഥന്‍ എന്ന കഥാപാത്രം ലാലേട്ടന്റെ 10 മികച്ച കഥാപാത്രങ്ങളില്‍ ഒന്നാണ് ...........മലയാളത്തില്‍ ലാലേട്ടനെ കൊണ്ടുമാത്രം ചെയ്യാന്‍ കഴിയുന്ന കഥാപാത്രം........പ്രതിഭാശാലിയായ ഒരു തിരക്കഥ കൃത്തിനെ കൊണ്ട് മാത്രം സൃഷ്ടിക്കുവാന്‍ കഴിയുന്ന കഥാപാത്രം.........പ്രണയിനിയെ ഒരിക്കല്‍ പോലും കാണാതെ ശബ്ദത്തിലൂടെ മാത്രം പ്രണയിക്കുന്ന നായകനിലൂടെ,പ്രണയത്തിന്റെ അത്യപൂര്‍വമായ , ദിവ്യമായ ഒരു സങ്കല്പം ആണ് പകല്‍ നക്ഷത്രങ്ങള്‍ എന്ന സിനിമ സമ്മാനിക്കുന്നത് ...........മാംസ നിബദ്ധമാല്ലാത്ത്ത രാഗം (A love without Lust) എന്ന സങ്കല്‍പ്പത്തിനു ഊന്നല്‍ കൊടുക്കുന്നതിനോടൊപ്പം തന്നെ , മാംസ നിബദ്ധമായ പ്രണയവും അതി വിദഗ്ദമായി തന്നെ അനൂപ്‌ മേനോന്‍ എന്ന തിരക്കഥ കൃത്ത് കൂട്ടിയിണക്കിയിരിക്കുന്നു.........ഒരിക്കല്‍ പോലും കാണാതെ ശബ്ദത്തിലൂടെ , അല്ലെങ്കില്‍ വാക്കുകളിലൂടെ മാത്രം അറിഞ്ഞു ആത്മാവിനെ പ്രണയിക്കുക , എന്തൊരു അനുഭൂതി ആണല്ലേ...........ഞാനൊരുപാട് ഇഷ്ടപെടുന്നു അങ്ങനത്തെ ഒരു റിലേഷനെ, സ്വാര്‍ത്ഥതയില്ലാത്ത, ലക്ഷ്യങ്ങളില്ലാത്ത, അതിര്‍വരമ്പുകളില്ലാത്ത പ്രണയം...........ആ അപ്പോള്‍ പറഞ്ഞുവന്നത് ആ സിനിമയിലൂടെ ആണ് അനൂപ്‌ മേനോന്‍ എന്ന പ്രതിഭയെ ഞാന്‍ ആദ്യമായി അറിയുന്നത്..........പിന്നീടാണ് തിരക്കഥ എന്ന സിനിമ കാണുന്നത് അതില്‍ അനൂപ്‌, "സൌത്ത് ഇന്ത്യയിലെ ഇംഗ്ലീഷ് സംസാരിക്കുന്ന ഏക സൂപ്പര്‍ സ്റാര്‍ (ഹി ഹി ) " എന്ന് സ്വയം പറയുന്ന നായകനേക്കാള്‍ മികച്ച അഭിനയം ആണ് കാഴ്ചവെച്ചത് ...........പിന്നീട് അവതരണത്തിന്റെ പുതുമ കൊണ്ട് ശ്രദ്ധിക്കപ്പെട്ട ട്രാഫിക് , കൊക്ക്ടൈല്‍ എന്നീ സിനിമകളിലും അനൂപിന്റെ മികച്ച വേഷങ്ങള്‍ കണ്ടു.............പ്രണയത്തിലും വ്യത്യസ്തമായ ഒരു വേഷവുമായി അനൂപ്‌ മികവു തെളിയിച്ചിട്ടുണ്ട്............
ഇനി പ്രണയത്തിന്റെ മററു വിശേഷങ്ങളിലേക്ക് ............ഈ സിനിമ പ്രണയം എന്നൊരു വിഷയത്തെ മാത്രം അല്ല കൈകാര്യം ചെയ്യുന്നത്........ഇന്നത്തെ സമൂഹത്തിലേക്കും, സമൂഹത്തില്‍ നില നില്‍ക്കുന്ന മൂല്യച്ചുതികളിലേക്കും കാമറ ഫോക്കസ് ചെയ്യുന്നുണ്ട് ........ പ്രായമായവരോടു മക്കള്‍ക്കുണ്ടാകുന്ന അവഗണന,ചെറിയ ചെറിയ പ്രശ്നങ്ങളില്‍ ആലോചനയില്ലാതെ പിരിയുന്ന ദാമ്പത്യം, സ്വന്തം ലോകത്തിനുള്ളില്‍ നിന്നുമാത്രം മററുള്ളവരെയും നോക്കികാണുന്ന പ്രവണത, ഒരു സ്ത്രീയും, പുരുഷനും തമ്മില്‍ സംസാരിച്ചാല്‍ , അല്ലെങ്കില്‍ ഒരു സൌഹൃദം ഉണ്ടായാല്‍ അതില്‍ "സെക്സ്" എന്ന ഒരു അര്‍ത്ഥമേയുള്ളൂ എന്ന് വരുത്തി തീര്‍ക്കുന്ന സമൂഹത്തിന്റെ കപടമായ ആത്മാഭിമാനം,പുത്തന്‍ തലമുറയുടെ സൌഹൃദവും, പ്രണയവും എന്നീ വിഷയങ്ങളെയും ബ്ലെസ്സി ഈ ചിത്രത്തിലൂടെ തുറന്നു കാണിക്കുന്നുണ്ട്.......പ്രണയത്തിനു പ്രായ ഭേദമില്ല എന്ന് നമ്മളെല്ലാം കേട്ടിട്ടുള്ളതാണ്, അതിനൊരു നേര്‍ സാക്ഷ്യം ആകുന്നു ഈ മനോഹര പ്രണയ ചിത്രം.........
പത്മരാജന്റെ തൂവാനത്തുമ്പികള്‍ എന്ന (എന്റെ എക്കാലത്തെയും പ്രിയപ്പെട്ട) ചിത്രത്തിനു ശേഷം മഴയുടെ ആര്‍ദ്ര ഭാവങ്ങളെ ഇത്രയും മനോഹരമായി, സന്ദര്‍ഭോചിതമായി ചിത്രീകരിച്ച വേറൊരു സിനിമയും മലയാളത്തില്‍ ഉണ്ടായതായി അറിവില്ല............മഴയേയും, പ്രണയത്തെയും അത്രയ്ക്ക് മനോഹരമായി കൂട്ടിയിണക്കിയിരിക്കുന്നു ഇതില്‍ ........പത്മരാജന്റെ പ്രിയ ശിഷ്യനും, പ്രിയ നായകനും ഒന്നിക്കുമ്പോള്‍ അതില്‍ അതിശയിക്കേണ്ട കാര്യം ഒന്നും ഇല്ലല്ലോ.......
ഹൃദയത്തെ ആഴത്തില്‍ സ്പര്‍ശിക്കുന്ന സംഭാഷണ ശകലങ്ങളും, ഭാവാഭിനയത്തിന്റെ മഹത്തായ രസക്കൂട്ടുകളുമായി, ഒരു വശം തളര്‍ന്ന,സ്വന്തമായി എണീററ് നില്‍ക്കുവാന്‍ പോലുമാകാത്ത, മനസ്സില്‍ പ്രണയം ഇപ്പോളും കാത്തു സൂക്ഷിക്കുന്ന, വാര്‍ദ്ധക്യം മനസ്സിനെ തളര്ത്താത്ത മാത്യൂസ് എന്ന കഥാപാത്രമായി ലാലേട്ടന്‍ അതിശയിപ്പിക്കുന്നു.......... എന്തുകൊണ്ട് അദ്ദേഹത്തെ മലയാളത്തിന്റെ സ്വകാര്യ അഹങ്കാരം എന്ന് വിളിക്കുന്നു എന്നതിന് ഒരുദാഹരണം കൂടിയായി മാത്യൂസ് ..........അനുപം കേര്‍ അവതരിപ്പിച്ച വിഭാര്യനായി, ഭാര്യയുടെ ഓര്‍മ്മകളില്‍ കഴിയുന്ന അച്ചുതമേനോനും, ജയപ്രദയുടെ ഒരേസമയം സ്നേഹത്തിന്റെ രണ്ടു തലങ്ങള്‍ അവതരിപ്പിക്കുന്ന ഗ്രേസും സിനിമ കണ്ടിറങ്ങിയിട്ടും മനസ്സില്‍ തങ്ങി നില്കുന്നു.......പുത്തന്‍ തലമുറയുടെ സൌഹൃദവും, പ്രണയവും തന്മയത്വത്തോടെ അവതരിപ്പിച്ച രണ്ട് കഥാപാത്രങ്ങള്‍ മേഘയും, അരുണും..........
40 വര്‍ഷമായി തനിക്ക് നഷ്ടപ്പെട്ടത് എന്താണെന്ന് തിരിച്ചറിയുന്ന അച്യുതമേനോന്‍റെ വേദന, തന്റെ മുന്‍ ഭര്‍ത്താവിനെ ഓര്‍ത്തുള്ള ഗ്രേസിന്‍റെ നൊമ്പരങ്ങള്‍ ,അത് മറച്ചു വെക്കുവാന്‍ ഭര്‍ത്താവിനു മുന്നില്‍ സ്വയം റൊമാന്റിക് ആവാനുള്ള ഗ്രേസിന്റെ ശ്രമങ്ങള്‍ , മാത്യൂസിനുള്ള സ്നേഹ പരിചരണം,അവര്‍ തമ്മിലുള്ള പരസ്പര ധാരണ, അവരുടെ ആത്മ ബന്ധം ,അവരുടെ ഹൃദയവികാരങ്ങള്‍ എല്ലാം ബ്ലെസി അതിമനോഹരമായി ആവിഷ്കരിച്ചിട്ടുണ്ട് പ്രണയത്തില്‍ ........തളര്‍ന്നു കിടക്കുന്ന മാത്യൂസിനെ ഗ്രേസ് പരിചരിക്കുന്ന രംഗങ്ങള്‍ കണ്ടിരുന്നപ്പോള്‍ തന്മാത്രയി ലെ രമേശനെയും,ഭാര്യയേയും ഓര്‍ത്തു പോയി.......സംസാരിക്കാന്‍ ബുദ്ധിമുട്ടുന്ന മാത്യൂസിന്റെ കണ്ണുകളില്‍ നിന്നും ഇടക്ക് പൊഴിഞ്ഞിരുന്ന കണ്ണീരിനോപ്പം എന്റെയും കണ്ണുകള്‍ നനഞ്ഞിരുന്നു..........പത്മരാജന്റെ നമുക്ക് പാര്‍ക്കാന്‍ മുന്തിരി തോപ്പുകള്‍ എന്ന സിനിമയില്‍ സോളമന്‍ , സോഫിയയോട് പ്രണയാഭ്യര്‍ത്ഥന നടത്തുന്ന രംഗം ഓര്‍മ്മയില്ലേ.....?? സോംഗ് ഓഫ് സോംഗ് സിലെ "നമുക്ക് ഗ്രാമങ്ങളില്‍ ചെന്ന് രാപ്പാര്‍ക്കാം അതി കാലത്ത് എഴുന്നേറ്റു മുന്തിരിതോട്ടങ്ങളില്‍ പോയി മുന്തിരി വള്ളികള്‍ തളിര്‍ത്തു പൂവിടുകയും,മാതള നാരകം പൂക്കുകയും ചെയ്തുവോ എന്ന് നോക്കാം........അവിടെ വെച്ച് ഞാന്‍ നിനക്കെന്റെ പ്രേമം തരും......!!!" എന്ന വരികള്‍ പറഞ്ഞായിരുന്നു അത്............അത് മലയാള സിനിമയിലെ ഏററവും മികച്ച പ്രണയാര്‍ദ്രമായ വാചകമാണ്...........അതുപോലെ ഈ പ്രണയത്തിലും ബൈബിളില്‍ നിന്ന് ചില വാചകങ്ങള്‍ സന്ദര്‍ഭോചിതമായി ചേര്‍ത്തിട്ടുണ്ട്..........അത് ഒരിക്കല്‍ മാത്രം കണ്ടതോണ്ട് വ്യക്തമായി ഓര്‍മ്മ വരുന്നില്ല, എങ്കിലും വളരെ നല്ല വരികള്‍ ആണ്, ആ സിനിമയില്‍ വ്യക്തമായ ഒരു സ്വാധീനം ആ വരികള്‍ക്കുണ്ട് എന്ന് പറയാതെ വയ്യ...........
ഓ എന്‍ വി എഴുതി, എം ജയചന്ദ്രന്‍ ഈണമിട്ട ഗാനങ്ങളും, പശ്ചാത്തല സംഗീതവും എടുത്തു പറയേണ്ടതാണ് ...........ഓരോ ഇമോഷനും ചേര്‍ന്നുലയിച്ചു നില്‍ക്കുന്ന സംഗീതം.....ബ്ലെസ്സിയുടെ തന്മാത്രക്കും, ഭ്രമരത്തിനും ശേഷം ഈ സിനിമയിലും ലാലേട്ടന്‍ ഒരു പാട്ട് പാടിയിട്ടുണ്ട് , ലിയോണ്‍ കൊഹെന്‍ രചിച്ച “ഐ ആം യുവര്‍ മാന്‍ ...” എന്നാരംഭിക്കുന്ന ഇംഗ്ലീഷ് ഗാനമാണ് മോഹന്‍ലാല്‍ ആലപിച്ചത്......ശരീരത്തിനേററ സ്ട്രോക്ക് തന്റെ മനസ്സിനെ ബാധിച്ചിട്ടില്ല എന്ന് മാത്യൂസ് ഉറപ്പിക്കുന്നത് ആ പാട്ടിലൂടെ ആണ്.........സതീഷ്‌ കുറുപ്പിന്റെ ഛായാഗ്രഹണ പാടവം ചിത്രത്തിന്റെ ആസ്വാദനത്തെ വ്യക്തമായി സ്വാധീനിച്ചിട്ടുണ്ട്........സീനുകള്‍ ഓരോന്നും അതിന്റെ തനിമ ചോരാതെ തന്നെ പകര്‍ത്താന്‍ സതീഷിനു കഴിഞ്ഞിട്ടുണ്ട്........പ്രണയം കണ്ടിരിക്കുമ്പോള്‍ എന്റെ ഇഷ്ട കഥാപാത്രങ്ങളായ തൂവാനതുമ്പികളിലെ ജയകൃഷ്ണനും, ക്ലാരയും , നമുക്ക് പാര്‍ക്കാന്‍ മുന്തിരി തോപ്പുകളിലെ സോളമനും, സോഫിയയും , ദേവാസുരത്തിലെ നീലകണ്ടനും , ഭാനുമതിയും എന്തുകൊണ്ടോ ഇടക്കിടെ ഓര്‍മ്മകളില്‍ തെളിഞ്ഞിരുന്നു...........
വരണ്ടുണങ്ങാന്‍ തുടങ്ങിയിരിക്കുന്ന മലയാള സിനിമയിലേക്ക് ബ്ലെസ്സിയിലൂടെ പെയ്തിറങ്ങിയ മഴയാണ് പ്രണയം.........ഈ പ്രണയമഴയില്‍ ആവോളം നനയുക.....മനസ്സും , ശരീരവും ഒന്ന് കുളിരണിയട്ടെ......ഈ ഓണത്തിനു ഇതിലും നല്ലൊരു സമ്മാനം മനസ്സില്‍ പ്രണയം കാത്തു സൂക്ഷിക്കുന്ന നിങ്ങള്‍ക്ക് കിട്ടുമെന്ന് എനിക്ക് പ്രതീക്ഷയില്ലാ.......ഒരു ദിവസം വൈകിയാണെങ്കിലും എല്ലാവര്ക്കും എന്റെ ഹൃദയം നിറഞ്ഞ പൊന്നോണാശംസകള്‍ .........
2 comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
ആതിരപ്പള്ളി വാഴച്ചാല്‍ വാല്‍പ്പാറ വഴി ആനമല
ഇതൊരു യാത്രാ വിവരണം അല്ല എന്ന് ആദ്യമേ പറഞ്ഞുകൊണ്ട് തുടങ്ങട്ടെ....... പ്രകൃതി അതിന്റെ സര്‍വ്വ സൌന്ദര്യവും വാരിവിതറിയ അതിമനോഹരങ്ങളായ ഈ പ്രദേശങ്ങളെ ഒന്ന് പരിചയപ്പെടുത്തുകയാണിവിടെ എന്റെ ലക്‌ഷ്യം.......
ആതിരപ്പള്ളിയും വാഴച്ചാലും നമ്മളില്‍ പലരും പല തവണ കേട്ടിട്ടുള്ളതും, പോയിട്ടുള്ളതും ആയിരിക്കും........പാറയിടുക്കിലൂടെ നുരഞ്ഞു പതഞ്ഞൊഴുകി പ്രകൃതി തന്നെ ഒരുക്കിയ ഒരു അതിമനോഹര വെള്ളച്ചാട്ടമായി ഭവിക്കുന്ന ആതിരപ്പള്ളി പ്രശസ്ത സംവിധായകന്‍ മണിരത്നം വരെ ലൊക്കേഷന്‍ ആയി ഉപയോഗിക്കുകയുണ്ടായിട്ടുണ്ട്....... എന്നാല്‍ അതിനപ്പുറം എന്ത് എന്നത് അധികമാര്‍ക്കും അറിയും എന്ന് തോന്നുന്നില്ല...... വാഴച്ചാലിലെ കേരള ഫോറസ്റ്റ് ചെക്ക്‌ പോസ്റ്റിനപ്പുറം വിശാലമായ കാടാണ്........കാടിനുള്ളിലൂടെ തമിള്‍നാട്ടിലെക്കെത്താന്‍ ഒരു കാട്ടുപാതയുണ്ട്.........ആ വഴി ഏകദേശം ഒരു 150 കിലോമീററര്‍ സഞ്ചരിച്ചാല്‍ തമിള്‍നാട്ടിലെ ആനമലയില്‍ അല്ലെങ്കില്‍ പൊള്ളാച്ചിയില്‍ എത്താം..........ഇനി യാത്രക്കിടയിലെ വിശേഷങ്ങളിലൂടെ കൂടുതല്‍ പറയാം........
കഴിഞ്ഞ ശനിയാഴ്ചയാണ് അപ്രതീക്ഷിതമായി ഈ യാത്രക്ക് അവസരം ഉണ്ടായത് ........കഴിഞ്ഞ വ്യാഴാഴ്ച വൈകീട്ടുണ്ടായ ഒരു സാധാരണ നേരം പോക്ക് സംസാരത്തില്‍ നിന്നാണ് ഈ യാത്ര കടന്നു വരുന്നത്........അനിയത്തിയും , അളിയനും(രഘു ഏട്ടന്‍ ) അന്ന് വീട്ടില്‍ വന്നിരുന്നു , അവര്‍ക്ക് ആതിരപ്പള്ളിയില്‍ പോകണം എന്നുണ്ട് , രഘു ഏട്ടനാനെങ്കില്‍ അടുത്ത ആഴ്ചയില്‍ തിരിച്ച് ഗള്‍ഫിലേക്ക് വിമാനം കേറണം..........അതുകൊണ്ട് തന്നെ ആതിരപ്പള്ളി യാത്ര വേണോ വേണ്ടയോ എന്ന സംശയത്തിലായിരുന്നു........അതങ് ങനെ സംസാരത്തിനിടയില്‍ കടന്നു വരികയും, വണ്ടിയുമായി ഞാന്‍ കൂടെ ചെല്ലുമെങ്കില്‍ ശനിയാഴ്ച പോകാം എന്നായി.......ആതിരപ്പള്ളിക്കപ് പുറം വാല്‍പ്പാറയും, പെരിങ്ങല്‍ക്കുത്തും ഉണ്ടെന്നു എന്റെ ഒരു സുഹൃത്ത് വഴി രണ്ടു വര്‍ഷം മുന്നേ തന്നെ എനിക്കറിയാമായിരുന്നു, അവന്‍ അയച്ചു തന്ന ഫോട്ടോകളും, ഗൂഗിളില്‍ സെര്‍ച്ച് ചെയ്തു മനസ്സിലാക്കിയ കാര്യങ്ങളുമായി അവിടെ പോകണം എന്നത് അന്ന് തൊട്ടു ഞാന്‍ ആഗ്രഹിക്കുന്നതാണ് .........അതുകൊണ്ടുതന്നെ ആതിരപ്പള്ളിയും, വാഴച്ചാലും ആയിരുന്നില്ല എന്നെ ഈ ഓഫര്‍ സ്വീകരിക്കാന്‍ പ്രേരിപ്പിച്ചതും.........
എന്തായാലും അന്ന് തന്നെ യാത്ര പ്ളാന്‍ ചെയ്തു , വെള്ളിയാഴ്ച ഉച്ചയോടെ തന്നെ ശകടത്തില്‍ ഫുള്‍ ടാങ്ക് പെട്രോളടിച്ചു , 4 ടയരുകളിലും കാററടിച്ചു , മഴയത്ത് നിര്‍ത്തി കുളിപ്പിച്ചു കുട്ടപ്പനാക്കി........ഉച്ചക്ക്
ശ്യാം എന്ന പാലക്കാടന്‍ സുഹൃത്തിനെ വിളിച്ചു ആതിരപ്പള്ളിയില്‍ നിന്ന് വാല്‍പ്പാറക്കുള്ള വഴിയെ പറ്റി കൂടുതല്‍ അന്വേഷിച്ചു.........(അപ്പോള്‍ ശ്യാമിന്റെ നാവില്‍ ദൈവം കളിച്ചു എന്ന് വിശ്വസിക്കാനാണ് ഞാനിപ്പോള്‍ ആഗ്രഹിക്കുന്നത് , ഇല്ലായിരുന്നെങ്കില്‍ വാഴച്ചാല്‍ വരെ പോയി മടങ്ങിയേനെ ഞങ്ങള്‍ ........വാഴച്ചാലില്‍ നിന്ന് 30 കിലോമീററര്‍ ദൂരം വാല്‍പ്പാറക്കും , അവിടുന്നു 12 കിലോമീററര്‍ പൊള്ളാച്ചിക്കും എന്നാണു ശ്യാം പറഞ്ഞത്.........42 കിലോമീററര്‍ അത്ര ദൂരം ഒന്നും അല്ലല്ലോ.......പക്ഷെ ആതിരപ്പള്ളിയിലെത്തി ടിക്കറ്റ് കൌണ്ടറില്‍ അന്വേഷിച്ചപ്പോളാണ് യഥാര്‍ത്ഥ ദൂരം ദൂരം മനസ്സിലായത് പൊള്ളാച്ചിക്കു 150 കിലോമീററര്‍ ദൂരം.......കേട്ടപ്പോള്‍ ആദ്യമൊന്നു കണ്ണ് തള്ളിയെങ്കിലും വെച്ചകാല്‍ മുന്നോട്ടു തന്നെ എന്ന് ഉറപ്പിച്ചു.........) വൈകുന്നേരം തിരുവില്വാമലയിലേക്ക് (രഘു ഏട്ടന്റെ വീട്ടിലേക്ക് ) ഞങ്ങള്‍ മൂന്നു പേരുംകൂടി പോയി..........
അവിടെ നിന്ന് ശനിയാഴ്ച രാവിലെ 7 മണിയോടെ യാത്ര തിരിക്കാം എന്ന് പറഞ്ഞു കിടന്നെങ്കിലും , ഒരുങ്ങിയിറങ്ങിയത് 8 .30 കഴിഞ്ഞായിരുന്നു.........അങ്ങനെ ഒരു 98 മോഡല്‍ മാരുതി സെന്നില്‍ ഞങ്ങള്‍ യാത്ര ആരംഭിച്ചു....... വില്വാദ്രിനാഥനെയും,പറക്കൊട്ടുകാവിലമ്മയെയും ,പഴയന്നൂര്‍ക്കാവിലമ്മയെയും, അകമല ശാസ്താവിനെയും റോഡില്‍ നിന്ന് വണങ്ങി തൃശൂരിലെത്തി.......പാട്ടുരായ് ക്കലിലെ സെക്കന്റ് സെയില്‍ കാര്‍ ഷോറൂമില്‍ ഒന്നിറങ്ങി, സ്വിഫ്റ്റിന്റെ മാര്‍ക്കറ്റ് അന്വേഷിച്ച് വീണ്ടും യാത്ര തിരിച്ചു..........
തൃശൂര്‍ കഴിഞ്ഞു മണ്ണൂത്തിയിലെത്തിയതോടെ നാലുവരി പാതയാക്കി പുതുക്കി പണിത നാഷണല്‍ ഹൈവെയിലൂടെ ആയി യാത്ര.........അതോടെ യാത്രയുടെ വേഗതയും കൂടി........ഉള്ളത് തുറന്നു പ റയാം ലോ ആ റോഡിലെ യാത്രക്ക് 100 രൂപ ടോള്‍ ആയി വാങ്ങിയാലും ലോങ്ങ്‌ റൂട്ട് യാത്രക്കാര്‍ക്ക് നഷ്ടം വരില്ല എന്ന് തോന്നിപ്പോയി.......ചാലക്കുടി എത്ര പെട്ടെന്ന് എത്തിയെന്നോ.......അവിടെ നിന്നും ആതിര പള്ളിയിലേക്കുള്ള റോഡിലെ ഹിന്ദുസ്ഥാന്‍ പെട്രോളിയം പമ്പില്‍ നിന്നും അഞ്ഞൂറ് രൂപക്കും കൂടി എന്നയടിച്ച്ചു, ഒരു വഴിക്ക് പോവല്ലേ.....(പക്ഷെ അത് അടിച്ചില്ലായിരുന്നെങ്കില്‍ പണി കിട്ടുമായിരുന്നു എന്നത് പിന്നീട് മനസ്സിലായി......) ഏകദേശം 10 .30 ഓടെ ആതിരപ്പള്ളിയുടെ ദൃശ്യ ഭംഗി കണ്ടു തുടങ്ങി........യാത്രക്കിടെ ഒരു പഞ്ചായത്ത് കെട്ടിടത്തിനു പിന്നിലായി പുഴയും, പാറക്കെട്ടുകളും കണ്ടപ്പോള്‍ വണ്ടി നിര്‍ത്തി പുഴയില്‍ ഇറങ്ങി കായും കാലും മുഖവും എല്ലാം കഴുകി..........തെളിനീരിനു എന്തൊരു തണുപ്പ് ...........ക്യാമറ എടുത്ത് ആ ദ്രിശ്യ വിരുന്നുകള്‍ പല പല ആംഗിളുകളില്‍ മതിയാവോളം പകര്‍ത്തിയ ശേഷം ,നവദമ്പതികളുടെ കുറച്ചു ഗ്രൂപ്പ് ഫോട്ടോസും എടുത്തു വീണ്ടും യാത്ര തുടര്‍ന്നു........കുറച്ചപ്പുറം കണ്ട ബിയര്‍ പാര്‍ലര്‍ കം റെസ്ടോരന്റില്‍ കയറി ഭക്ഷണം കഴിച്ച് ആതിരപ്പള്ളി വെള്ളചാട്ടത്തിലേക്കുള്ള ടിക്കറ്റ് കൌണ്ടറില്‍ എത്തിയപ്പോഴേക്കും സമയം 11 .40 ...........
ടിക്കറ്റ് കൌണ്ടറില്‍ നിന്ന് വാല്പ്പാറക്കുള്ള വഴി ചോദിച്ചപ്പോളാണ് അവിടേക്ക് ഇത്രയും ദൂരം ഉണ്ടെന്നും, യാത്ര റിസ്ക്‌ ആണെന്നും മനസിലായത്...........അവര്‍ റോഡു മോശം ആണെന്നും, വന്യ ജീവികള്‍ റോഡില്‍ ഉണ്ടാവാന്‍ സാധ്യതയുണ്ടെന്നും, 5 മണിക്കുള്ളില്‍ ബോര്‍ഡര്‍ കിടക്കണം എന്നുമൊക്കെ പറഞ്ഞു നിരുല്സാഹപ്പെടുത്താന്‍ ശ്രമിച്ചു..........എന്തായാലും അവിടുന്നു ടിക്കറ്റ് വാങ്ങിച്ചു ആതിരപ്പള്ളി വെള്ളച്ചാട്ടം കാണുവാന്‍ നടന്നു........നടക്കുന്നതിനിടയി ലും എന്റെ ചിന്ത വാല്പ്പാറയിലേക്കുള്ള യാത്ര ആയിരുന്നു, എന്ത് വന്നാലും പോകുക തന്നെ, ഇത്തിരി റിസ്ക്‌ ഒന്നും എടുത്തില്ലെങ്കില്‍ പിന്നെ എന്ത് രസം......?? ഞങ്ങള്‍ പോയ വണ്ടിയെ എനിക്ക് നല്ല വിശ്വാസം ആണ്, ആള് ഇത്തിരി പഴഞ്ചന്‍ ആണെങ്കിലും ഇതുവരെയും അവന്‍ ആരെയും വഴിയില്‍ കുടുക്കിയിട്ടില്ല ,കുണ്ടുകളും കുഴികളും റബ്ബറൈസ് ഡു റോഡുകളും എല്ലാം അവന്‍ എത്രയോ താണ്ടിയിട്ടുണ്ട്.....(ഇതുവരെ മൂന്നു തവണ ബ്രേക്ക് ഡൌന്‍ ആയതു വീട്ടില്‍ തന്നെ,പിന്നെ ഒരു തവണ പഞ്ചര്‍ കടയുടെ മുന്നില്‍ വെച്ചും)......അതും ഒരു ധൈര്യമായി , പിന്നെ വിശ്വാസം അതല്ലേ എല്ലാം........
ആതിരപ്പള്ളിയില്‍ വിനോദ സഞ്ചാരികളുടെ അത്യാവശ്യം തിരക്കുണ്ട് , കൂടുതലും തമിഴ് നാട്ടുകാരാണെന്നു തോന്നുന്നു.. ......... കോളേജ് ടൂറും, ഫാമിലി ടൂറും ഒക്കെ ആയിരിക്കണം..........വഴി നീളെ കുരങ്ങന്മാരുടെ വിഹാര കേന്ദ്രങ്ങളാണ്..........ആളുകള് ‍ ഇട്ടുകൊടുക്കുന്ന ഭക്ഷ്യ വസ്തുക്കള്‍ക്കായി അവര്‍ മത്സരിക്കുകയാണ്.........ഇടക്കൊ രുവാന്‍ ഒരാള്‍ടെ കയ്യില്‍ നിന്നും കുര്‍കുറെ പാക്കറ്റ് തട്ടി പറച്ചു ചാടി മരത്തിലേറുന്നു.....
അതി വിദഗ്ദമായി തന്നെ അവനതു പൊട്ടിച്ചു ശാപ്പിടുന്നു.............
ഞങ്ങള്‍ വെള്ളച്ചാട്ടത്തിനു അടുത്തെത്തിയപ്പോളാണ് ഒരു കാര്യം ശ്രദ്ധിച്ചത് എല്ലാവരും നനഞ്ഞാണ് തിരിച്ചു കേറുന്നത്, നദിയില്‍ ഇറങ്ങാന്‍ അനുവദിക്കില്ലെന്ന് ടിക്കറ്റ് കൌണ്ടര്‍ മുതല്‍ പല ഭാഗത്തും ബോര്‍ഡുകളുണ്ട് എന്നിട്ടും ഇവരെങ്ങനെ നനഞ്ഞു.....??
ഏകദേശം വെള്ളച്ചാട്ടത്തിന്റെ 100 മീടര്‍ അടുത്തെത്തിയപ്പോളെ സംഗതി പിടികിട്ടി വെള്ളച്ചാട്ടത്തിന്റെ ശക്തിയില്‍ വെള്ളം തെറിച്ച് മഴപോലെ പെയ്യുകയാണ് , കൂടുതല്‍ അടുത്തെത്തും തോറും മഴയുടെ ശക്തി കൂടുന്നു, ഒരു സ്പ്രേ പോലെ വെള്ളം തെറുക്കുന്നു.........
എന്റെ ക്യാമറയുടെ ലെന്സിലോക്കെ വെള്ളം കേറി, ഞങ്ങളെല്ലാം നനഞ്ഞു കുളിച്ചു...........എന്നാലും കുറെ ഫോട്ടോസ് ഒക്കെ എടുത്ത് തിരിച്ചു കയറി.........അടുത്ത ദിവസങ്ങളിലൊക്കെ മഴ പെയ്തതുകൊണ്ട് നിറഞ്ഞു പാലരുവിപോലെ വീഴുന്ന വെള്ളച്ചാട്ടം നല്ല കാഴ്ചയായിരുന്നു...........തിരി ച്ചു കയറി വെള്ളച്ചാട്ടത്തിന്റെ മുകളിലത്തെ ഭംഗിയും ആസ്വദിച്ച് ഞങ്ങള്‍ വാഴചാലിലെക്ക് നീങ്ങി.........
വാഴച്ചാല്‍ പ്രകൃതി രമണീയമായ പ്രദേശം , തെളിനീരുമായി ശാന്തമായി പരന്നൊഴുകുന്ന നദി പിന്നീട് ഇല്ലിക്കാടുകളുടെ ഇടയിലൂടെ പാറക്കെട്ടുകളില്‍ തട് ടി പതഞ്ഞു രൌദ്രത കൈവരിച്ചു ഒഴുകുന്നത്‌ കാണുന്നത് തന്നെ വല്ലാത്തൊരു അനുഭവം ആണ്.....
ഇടക്ക് ഒന്ന് രണ്ട് തവണ ഞങ്ങള്‍ നദിയിലിറങ്ങി ഫോട്ടോക്കൊക്കെ പോസ്സു ചെയ്തു , അവിടെ കണ്ട ചെറിയൊരു കടയില്‍ നിന്നും വിനാഗരിട്ട നെല്ലിക്കയും വാങ്ങി തിരിച്ചു നടന്നു........വാഹനം എടുത്ത് മുന്നോട്ടു , അവിടെ കേരള ഫോറസ്റ്റ് ചെക്ക്‌ പോസ്റ്റിനു മുന്നില്‍ നിര്‍ത്തിയിട്ടു........വാല്പ് പാറക്ക് പോകാനുള്ള പെര്‍മിഷന്‍ അവിടെ നിന്നും വാങ്ങേണ്ടതുണ്ട്...........ആദ് യം ഒരു ഓഫിസര്‍ വന്നു വണ്ടിയൊക്കെ പരിശോദിച്ചു , യാത്രക്കാരുടെ എണ്ണവും, യാത്രക്കാര്‍ തമ്മിലുള്ള ബന്ധവും ചോദിച്ചു , വാഹനത്തില്‍ നമ്മള്‍ കൊണ്ട് പോകുന്ന വെള്ളക്കുപ്പികളുടെയും,പ്ലാസ്ടി ക്ക് കവറുകളുടെയും വരെ എണ്ണം അവര്‍ എഴുതി എടുക്കുന്നുണ്ട് (അതെന്തിനാണെന്ന് അപ്പോള്‍ മനസ്സിലായില്ലെങ്കിലും പിന്നീടുള്ള യാത്രയില്‍ അടുത്ത ചെക്ക്‌ പോസ്റ്റില്‍ എത്തിയപ്പോള്‍ ആ സാധങ്ങളൊക്കെ വണ്ടിയില്‍ ഉണ്ടോ എന്ന് അവര്‍ നോക്കിയിരുന്നു).......പിന്നീട് ചെക്ക്‌ പോസ്റ്റ്‌ ഓഫീസില്‍ പോയി ഡ്രൈവര്‍ ലൈസ്സന്സും , വാഹന ഉടമസ്ഥന്റെ പേരും, യാത്ര തുടങ്ങിയ സ്ഥലവും ,പോകേണ്ട സ്ഥലവും പറഞ്ഞു കൊടുത്ത് ഒപ്പിടണം............വാല്പ്പാ രക്കാനെന്നും, തിരിച്ചു ഈ വഴി വരില്ലെന്നും പറഞ്ഞപ്പോള്‍ അവരും റോഡു മോശമാണ് , 5 മണിക്ക് മുന്നേ ആനമല എത്തണം, ഇടക്ക് വഴിയിലൊന്നും വാഹനം നിര്‍ത്തി ഇറങ്ങരുത് തുടങ്ങിയ നിര്‍ദേശങ്ങള്‍ ഒക്കെ തന്നു...........അങ്ങനെ അവര്‍ തന്ന പെര്‍മിഷന്‍ സ്ലിപ്പുമായി ഞങ്ങള്‍ യാത്ര തുടര്‍ന്നു..........കാട്ടിനുള് ളില്‍ ആദ്യമായി പോകുന്നതിന്റെ ത്രില്ലില്‍ ആയിരുന്നു കൂടെയുണ്ടായിരുന്നു നവദമ്പതികള്‍..........കുറച്ചു ദൂരം കഴിഞ്ഞപ്പോള്‍ ചീവീടുകളുടെ കരച്ചിലുകളും , വാഹനം വരുന്ന സിഗ്നല്‍ കൊടുക്കുവാനെന്നോണം കുരങ്ങന്മാരും, ചില പക്ഷികളും ഉണ്ടാക്കുന്ന ശബ്ദങ്ങളും ആയി കാടിന്റെ വന്യതയിലേക്കിറങ്ങിയപ്പോള്‍ അനിയത്തിയുടെ സ്വഭാവം മാറിതുടങ്ങി , കാഴ്ചകള്‍ ആസ്വദിക്കുന്നുണ്ടെങ്കിലും പേടി അതവള്‍ ഇടക്കിടെ പറഞ്ഞിരുന്നു.........
ചീവീടുകളു ടെ കരച്ചില്‍ ഇല്ലാത്ത കാടാണ് സൈലന്റ് വാലി എന്നും, അങ്ങനാണ്
സൈലന്റ് വാലി എന്ന പേര് വന്നത് തുടങ്ങി എനിക്കറിയാവുന്ന ചില കാര്യങ്ങള്‍ അവരുമായി പങ്കുവെച്ചു യാത്ര തുടര്‍ന്നു.........അതിനിടയില്‍ ഒന്ന് രണ്ടു സ്ഥലത്ത് ആനയിറങ്ങുന്ന സ്ഥലം ആണ് എന്ന ബോര്‍ഡുകള്‍ കണ്ടിരുന്നു, കുറച്ചു കഴിഞ്ഞതും റോഡില്‍ പലയിടത്തും ആനപിണ്ടികളും ആനയുടെ മണവും , അവിടെ ഇറങ്ങിയാല്‍ ആനയെ കാണാം എന്ന പ്രതീക്ഷയില്‍ കുറച്ചു നേരം നിര്‍ത്തിയെങ്കിലും കാണാനായില്ല, കാടിനുള്ളിലേക്ക്‌ നടന്നു നോക്കാം എന്ന എന്റെ അഭിപ്രായത്തിനു ആരുടെയും പിന്തുണയും കിട്ടിയില്ല..........അങ്ങനെ വീണ്ടും യാത്ര തുടര്‍ന്നു.........ഇടക്ക് പലയിടത്തും കരിന്കൊരങ്ങുകളെയും, കീരികളെയും കണ്ടതോഴിച്ചാല്‍ വേറെ വന്യ ജീവികളെ ഒന്നും കണ്ടില്ല.............ഞങ്ങടെ മുന്നില്‍ വാഹനങ്ങള്‍ ഒന്നും കണ്ടില്ലെങ്കിലും ചില വാഹനങ്ങളൊക്കെ എതിര്‍വശത്ത്‌ നിന്ന് വന്നിരുന്നു.............ചിലയി ടത്തൊക്കെ പൊട്ടി പോളിഞ്ഞിട്ടുന്ടെങ്കിലും നമ്മുടെ നാട്ടിലെ പഞ്ചായത്ത് റോഡുകളെക്കാള്‍ എത്രയോ ഭേദം ആണ് അവിടുത്തെ റോഡുകള്‍ .........വളവുകളും തിരിവുകളും, കയററവും ഇറക്കവും, ഹെയര്‍ പിന്‍ വളവുകളും ഒക്കെ ആയി നല്ലൊരു ഡ്രൈവിംഗ് അനുഭവം ആയിരുന്നു.............
റോഡിനു സമാന്തരമായി നദിയും ഉണ്ട് കുറെ ദൂരം, ഇടക്കിടെ വെള്ളചാട്ടങ്ങളും അരുവികളും പാറകളില്‍ മുഴുവന്‍ ഏതോ ചെറിയ ചെടികള്‍ പൂത്തു നില്കുന്നു , ഇളം നീലയും, റോസും നിറങ്ങളിലുള്ള പൂവുകള്‍ ,ആ ചെടികള്‍ കുറച്ചു പറചെടുത്ത് വണ്ടിയുടെ ഡിക്കില്‍ ഇട്ടു.....
ചിലയിടത്തൊക്കെ ഈറ വെട്ടി കൂട്ടിയിട്ടുണ്ട് , നമ്മുടെ നാടുകളില്‍ മാറാല തോട്ടിയും ഒക്കെ ആയി വരേണ്ടതാണ് അവയൊക്കെ.........പിന്നീം കാഴ്ചകളൊക്കെ കണ്ടു യാത്ര തുടര്‍ന്നു..........
ഒരു ബസിനു കടന്നു പോവാന്‍ മാത്രം വീതിയുള്ള ഒരു ചെറിയ പാലം, അതിനടിയിലൂടെ ശക്തിയായി കുത്തിയൊലിച്ചു ഒഴുകുന്ന പുഴ , അവിടെ വാഹനം നിര്‍ത്തി പാലത്തില്‍ നിന്ന് കാഴ്ച ആസ്വദിച്ചു ഫോട്ടോസ് പകര്‍ത്തുന്നതിനിടയില്‍ നിര്‍ത്താതെ ഹോണ്‍ അടിച്ചു ഒരു ബസ് വരുന്ന ശബ്ദം , ചുറ്റും നോക്കിയപ്പോള്‍ ഒരുകാര്യം ഉറപ്പായി അവിടെ നിന്നാല്‍ ആ ബസ് എന്നേം കൊണ്ട് പോകും ആ പാലത്തിനു അത്ര വീതിയെ ഉള്ളൂ , പിന്നെ ഒന്നും നോക്കിയില്ല ജീവനും കൊണ്ടോടി..........പാലത്തിനപ്പു റം എത്തിയപ്പോളെക്കും ആ ബസ് അടുത്തെത്തി വാല്പ്പാറയില്‍ നിന്നും ചാലക്കുടിക്ക് പോകുന്ന തമിള്‍നാട് സര്‍ക്കാരിന്റെ ബസ് ആയിരുന്നു അത്........ ...അവിടെ നിന്ന് വീണ്ടും യാത്ര തുടര്‍ന്നു പിന്നീട് നിര്‍ത്തിയത് കേരള എലെക്ട്രിസിറ്റി ബോര്‍ഡിന്റെ ഒരു വാല്‍വ് ഹൌസിനു മുന്നില്‍ ആയിരുന്നു , വലിയ 3 പൈപ്പുകളില്‍ താഴേക്കു വെള്ളം തുറന്നുവിടുന്നതു അവിടെ നിന്നാണ്.........
പിന്നെയും ഒരുപാടു ദൂരം താണ്ടിയപ്പോളേക്കും സമയം 3 കഴിഞ്ഞു എന്നിട്ടും മലക്കപ്പാറ ചെക്ക്‌ പോസ്റിലെത്തിയില്ല, മോബൈലിനാണെങ്കില്‍ റേഞ്ചും ഇല്ല , വീട്ടിലേക്കു വിളിച്ചു പറഞ്ഞിട്ടും ഇല്ല അവരാകെ റെന്ഷനിലാകും എന്നുറപ്പായി, അതിന്റെ വിഷമം ഞങ്ങള്‍ക്കും.......ഏകദേശം 4 മണിയോടെ മലക്കപ്പാറയിലെത്തി അവിടെ കണ്ട ഒരു STD ബൂത്തോടുകൂടിയ ചായക്കടയില്‍ കയറി വീട്ടിലേക്കു വിളിച്ചു പറഞ്ഞു ..........അവിടെനിന്നു അവിടുത്തെ സ്പെഷ്യല്‍ കാപ്പിയും കുറിച്ചു , ഒരു പാക്കറ്റ് തരി തേയിലയും വാങ്ങി (തേയില വാങ്ങാന്‍ തോന്നിയത് ഒരു ഭാഗ്യമായി പിന്നീട് ചെക്ക് പോസ്റ്റില്‍ )........കടക്കാരനോട് വഴി ചോദിച്ചപ്പോളാണ് ഒരു കാര്യം മനസ്സിലായത് , അയാളും ഞങ്ങടെ അയല്‍ നാട്ടുകാരന്‍ ആയിരുന്നു , പഴയന്നൂര്‍ കാരന്‍ ഗഫൂര്‍ ......( നീല്‍ ആമ്സ്ട്രോന്ഗ് ചന്ദ്രനില്‍ പോയപ്പോള്‍ അവിടെയും അബ്ദുക്കാന്റെ ചായക്കട എന്ന പ്രയോഗം ഓര്‍ത്തുപോയി ,മലയാളികളില്ലാത്ത നാട് ഉണ്ടാവുമോ......??) അയാള്‍ ഞങ്ങള്‍ക്ക് വ്യക്തമായി വഴി പറഞ്ഞുതന്നു , പൊള്ളാച്ചിയില്‍ പോകേണ്ട ആവശ്യം ഇല്ലെന്നും ആനമലയില്‍ നിന്ന് ഗോവിന്ദാപുരം കൊല്ലങ്കോട് വഴി തിരുവില്വാമല അതാണ്‌ എളുപ്പം എന്നും പറഞ്ഞു..........യാത്രക്കിടയില് ‍ ഇതിനകം തന്നെ ഞങ്ങള്‍ വാങ്ങിയ നെല്ലിക്ക കഴിച്ച് ആ കവര്‍ കളഞ്ഞിരുന്നു , കേരള ബോര്‍ഡര്‍ ചെക്ക്‌ പോസ്റ്റില്‍ നിന്ന് ആദ്യം വാഴച്ചാലില്‍ നിന്ന് തന്ന സ്ലിപ് വെച്ച് അവര്‍ പരിശോടനക്കെത്തി , 2 ബോട്ടിലുകളും, 1 കാരിബാഗും കാണിക്കാന്‍ പറഞ്ഞു ഭാഗ്യത്തിന് തേയില വാങ്ങിയ കവര്‍ ഉണ്ടായതോന്ദ് അവര്‍ കൂടുതലൊന്നും ചോദിച്ചില്ല, ഡിക്കില്‍ കിടന്ന ചെടികള്‍ എവിടുന്നു പറച്ചു എന്ന് മാത്രം ചോദിച്ചു അവരടെ ലെട്ജരില്‍ സൈന്‍ ചെയ്യിച്ചു വിട്ടു..........
പിന്നീടങ്ങോട്ട് തമിഴ്നാട്‌ ..........തമിഴ് ചെക്ക്‌ പോസ്റ്റിലും ഇതുപോലെ തന്നെ ചെക്കിംഗ് അവര്‍ ചോദിക്കുന്നതിനൊക്കെ അറിയാവുന്ന തമിഴില്‍ പേശി തടിയെടുത്തു........
ഏകദേശം 3 കിലോമീററര്‍ പോയപ്പോളെക്കും തലയുയര്‍ത്തി നില്‍കുന്ന ഷോളയാര്‍ ഡാം കണ്ട് തുടങ്ങി, പിന്നീടുള്ള യാത്ര തേയില തോട്ടങ്ങള്‍ക്ക് നടുവിലൂടെ ആയി........ദൂരെ മലമുകളില്‍ നിന്നും കൊട മഞ്ഞു ഇറങ്ങി വരുന്നത് പോലെ ........ഷോളയാര്‍ ഡാമിന് മുകളില്‍ നിന്നും, തേയില തോട്ടങ്ങള്‍ക്ക് നടുവില്‍ നിന്നും ഒക്കെ കുറെ ഫോട്ടോസ് എല്ലാം എടുത്ത് ഞങ്ങള്‍ വാല്പ്പാറയിലെത്തി...........കു റച്ച് കടകളും , ബില്ടിങ്ങുകളും എല്ലാം ഉള്ള ചെറിയ ഒരു ടൌന്‍ എന്ന് വേണമെങ്കില്‍ പറയാം........അവിടുത്തെ തട്ട് കടയില്‍ നിന്ന് ബാജിയും, ഉഴുന്ന് വടയും ഒക്കെ തട്ടി വീണ്ടും യാത്ര തുടങ്ങി........
പിന്നെ ഹെയര്‍ പിന്‍ വളവുകളുടെ ഒരു സംസ്ഥാന സമ്മേളനം തന്നെ ആയിരുന്നു, മുപ്പതിലകം ഹെയര്‍ പിന്നുകള്‍ കയററങ്ങളും , ഇറക്കങ്ങളും ആയി ഉണ്ടെന്നാണ് തോന്നുന്നത് .............കുറച്ചു ദൂരം ചെന്നപ്പോളേക്കും കൊട മഞ്ഞു ഇറങ്ങി വഴിയൊക്കെ മൂടിയിരിക്കുന്നു , മുന്നിലേക്കുള്ള കാഴ്ച തന്നെ മുടങ്ങിയ അവസ്ഥ.....അതോടെ സഹയാത്രികര്‍ക്ക് വെപ്രാളമായി, നേരവും ഒരുപാടു ആയി....ബ്രൈറ്റ് ലൈറ്റും, ഇന്റിക്കേററരും ഒക്കെയിട്ട് ദൈവത്തെയും വിളിച്ചു മുന്നോട്ടു തന്നെ വിട്ടു........... എത്രയൊക്കെ വളവുകള്‍ കയറിയിറങ്ങിയിട്ടും കാട്ടു പ്രദേശങ്ങളല്ലാതെ മറ്റോന്നും കാണുന്നില്ല, പോരാത്തതിന് ടൈഗര്‍ റിസര്‍വ്വും............
കുറച്ചു കഴിഞ്ഞപ്പോള്‍ റോഡിനരികിലായി രണ്ടു മൂന്നു ജീവികള്‍ നില്കുന്നു , ആദ്യം കരുതിയത് കഴുതകള്‍ ആണെന്നാണ്‌, അടുത്തെത്തിയപ്പോളാണ് മാനുകള്‍ ആണെന്ന് മനസ്സിലായത്.........എനിക്ക് അവിടെ ഇറങ്ങി ഫോട്ടോസ് എടുക്കാന്‍ തോന്നിയെങ്കിലും മാനിനെ പിടിക്കാന്‍ പുലിവരും എന്നായി അനിയത്തി.........
അവസാനം ഞങ്ങള്‍ ആനമല ടൈഗര്‍ റിസര്‍വ് ബോര്‍ഡറിലെത്തി അവിടെയും ഒരു ചെക്ക്‌ പോസ്റ്റ്‌ , അവരോടു വഴിചോദിച്ചു വീണ്ടും മുന്നോട്ട്..........ആനമലക്കും , പൊള്ളാചിക്കും ഉള്ള വഴികള്‍ തിരിയുന്നത് ചുംഗം എന്നൊരു ജംക്ഷനില്‍ , അവിടെ ഒരു പെട്രോള്‍ പമ്പില്‍ നിന്നും എണ്ണയടിച്ച് കുറച്ചുനേരം വിശ്രമിച്ചു...........
അപ്പോളേ ക്കും 8 മണി കഴിഞ്ഞിരുന്നു.........വീണ്ടും യാത്ര തുടര്‍ന്നു.......ഗോവിന്ദാപുരം ചെക്ക് പോസ്റ്റിലെ ചെക്കിങ്ങും കഴിഞ്ഞ് , കൊല്ലങ്കോട് ,നെമ്മാറ,കുനിശ്ശേരി,ആലത്തൂര്‍ ,കാവശ്ശേരി വഴി ഒമ്പതരയോടുകൂടി തിരുവില്വാമല വീട്ടില്‍ തിരിച്ചെത്തി...........അങ്ങനെ ജീവിതത്തിലെ നല്ലൊരു ദിവസം കൂടി , പ്രകൃതിയുടെ മായകാഴ്ചകളുമായി കടന്നു പോയി............ഇനി അടുത്ത യാത്രക്കായുള്ള കാത്തിരിപ്പ്‌.......എവിടെക്കെന്നോ......എങ്ങനെയെന്നോ... ......!!
കൂടുതല്‍ ചിത്രങ്ങള്‍ക്ക് ഇവിടെ ക്ളിക്കുക : http://www.facebook.com/media/set/?set=a.10150361789853529.398045.698203528&l=871c07fbab&type=1
Posted by SUBINN at 3:28 AM
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Monday, August 15, 2011
താങ്കള്‍ എന്തിനിത് ആഘോഷിക്കുന്നു ....?
വെറുമൊരു നേരം പോക്കായോ ..............?
എന്നിട്ടും എല്ലായിടവും അവന്‍ ചങ്ങലയിലാണ് "
എന്ന റൂസ്സോ വാക്യങ്ങളില്‍ ഒരു മാറ്റമായോ .?
ഗാന്ധിമാര്‍ഗ്ഗവും ,സ്വാതന്ത്ര്യ സമര ചരിത്രങ്ങളും
വിവര മാധ്യമങ്ങളെ ഒഴിവാക്കി പറയൂ
"എന്‍റെ ജീവിതമാണ്‌ എന്‍റെ സന്ദേശം "
ഈ ഗാന്ധി സൂക്തമെങ്കിലും അന്വര്‍ഥമാക്കാന്‍ തനിക്കായോ .........?
കഴിയില്ല അതാണ്‌ ഇന്നിന്‍റെ രാഷ്ട്രീയം
പറയൂ എന്തായിരുന്നു ഗാന്ധിയുടെ തീസിസ് ..?
പിന്നെ മണ്ണ്, ജലം, വായു ദീര്ഗ്ഗസഹനങ്ങളുടെ നാള്‍വഴികളില്‍
നാം ഇന്നു കാത്തു സൂക്ഷിക്കുന്നുണ്ടോ ...?
എവിടെ ആ മഹാത്മാവിന്‍റെ പോര്‍ബന്തര്‍ ,വാര്‍ധ , സബര്‍മതി ......
സ്ഥല നാമങ്ങളില്‍ എന്തിരിക്കുന്നു അല്ലെ..?
ഇന്നു നമുക്കുണ്ടല്ലോ ഗോധ്ര ,നന്ദിഗ്രാം ,കോവൈ
മുംബൈ,മാറാട് അങ്ങനെ കുറെ കൊലനാടുകള്‍........
ഈ രാഷ്ട്രം അങ്ങയുടെ സത്തയെ ബോധപൂര്‍വം മറക്കുന്നു ...!
എങ്കിലും അവിടുത്തെ "ചിത്രങ്ങള്‍ "ശേഖരിക്കാന്‍ വെമ്പുന്നു .....!
രൂപ നോട്ടുകളില്‍ അവിടുത്തെ "ചിത്രങ്ങള്‍"അച്ചടിച്ചു വെച്ചില്ലേ ............?
അങ്ങയുടെ വില കളയാനായി മാത്രം....!
Posted by SUBINN at 7:09 AM
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Sunday, July 31, 2011
പ്രാര്‍ത്ഥന എന്ന വാക്കിനര്‍ത്ഥം ആവശ്യപ്പെടുക എന്നത്രെ......ഈശ്വരനോടോ, ഈശ്വര ചൈതന്യം വിലസുന്ന ഗുരു തുല്യരായ മനുഷ്യരോടോ ചെയ്യുന്ന അപേക്ഷക്കാണ് സാധാരണ പ്രാര്‍ത്ഥന എന്നു പറയാറുള്ളത്.......വാക്കുകളല്ല, മനോവിചാരങ്ങളാണ് പ്രാര്‍ത്ഥനയില്‍ പരമ പ്രധാനമായിട്ടുള്ളത്.....എല്ലാ മതവിശ്വാസങ്ങളും ദൈവിക കടാക്ഷങ്ങള്‍ക്കായി അവലംബിക്കുന്ന മാര്‍ഗമാണ് പ്രാര്‍ത്ഥന, എങ്കിലും ഓരോ മതവിഭാഗങ്ങള്‍ക്കും പ്രാര്‍ത്ഥനയും, പ്രാര്‍ത്ഥനാ രീതികളും വ്യത്യസ്ഥമാണ്......അതില്‍ നിന്നു തന്നെ മനസ്സിലാക്കാം ആരോടു പ്രാര്‍ത്ഥിക്കുന്നു, എങ്ങനെ പ്രാര്‍ത്ഥിക്കുന്നു, ഏതു മതത്തെ വിശ്വസിക്കുന്നു എന്നതല്ല നമ്മുടെ മനസ്സ് ആ സങ്കല്‍പ്പത്തോട് എത്രമാത്രം നീതിപുലര്‍ത്തുന്നു, വിശ്വാസം അര്‍പ്പിക്കുന്നു എന്നതിനെ ആശ്രയിച്ചിരിക്കുന്നു.......
വിശ്വാസിയും, അവിശ്വാസിയും, പ്രാര്‍ത്ഥിക്കുന്നവനും, പ്രാര്‍ത്ഥിക്കാത്തവനും ദൈവീക സമക്ഷത്തില്‍ തുല്യരാണെന്ന് എല്ലാ മത ഗ്രന്ധങ്ങളും ഉല്‍ഘോഷിക്കുന്നുണ്ട്......പിന്നെന്തിനു ഈ പ്രാര്‍ത്ഥന.......??? സ്വന്തമായി മാനസീകോന്മേഷം ആര്‍ജ്ജിക്കാന്‍ കഴിയാത്ത ആളുകള്‍ക്ക് പ്രാര്‍ഥനയിലൂടെ അതു സാധ്യമാകുന്നു........തങ്ങളുടെ പ്രശ്നങ്ങള്‍ക്ക് താങ്ങായി, തണലായി ഒരാള്‍ ഉണ്ടെന്ന വിശ്വാസം , അതിലൂടെ മനസ്സിനു ലഭിക്കുന്ന അവാച്യമായ ആനന്ദ ഹര്‍ഷം......അതാകണം പ്രാര്‍ത്ഥനയിലൂടെ ഉദ്ദേശിക്കുന്നത്........
Posted by SUBINN at 10:00 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Thursday, July 14, 2011
മലയാള നാടിന്റെ ചലച്ചിത്ര ഗാനങ്ങള്‍
രവീന്ദ്ര സംഗീത ലളിതസുന്ദര ഗീതങ്ങളില്‍
സ്വര്‍ഗീയമീ ഗന്ധര്‍വ്വ നാദ പ്രവാഹത്തിന്‍
സപ്തസ്വര സാഗരമെത്ര താണ്ടി നാം
ശപ്ത കര്‍ണ്ണത്തിലും തേന്‍ പൊഴിച്ചീടട്ടെ
Posted by SUBINN at 2:23 AM
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Tuesday, July 5, 2011
Posted by SUBINN at 8:48 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Tuesday, June 28, 2011
പല പല ഭാവങ്ങള്‍ ഉണര്‍ത്താറുണ്ട്
ഒരു പക്ഷെ ഇപ്പോഴും അവളെയുള്ളൂ
ഒരു നിശാഗന്ധി പൂപോലെ തണുത്ത
വര്‍ഷങ്ങള്‍ പലതും മാറി വന്നെങ്കിലും
ഇന്ന് സ്കൂളും, കോളേജും കഴിഞ്ഞ്
ഈ പട്ടണത്തിന്റെ ഒരു മൂലയിലിങ്ങനെ
Posted by SUBINN at 8:55 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Friday, April 29, 2011
ഞാനിന്ന് അമല മെഡിക്കല്‍ കോളേജില്‍ പോയി.....പോയത് മറ്റൊരു കാര്യത്തിനാനെങ്കിലും, കണ്ണിലുടക്കിയതും, മനസ്സിനെ സ്വാധീനിച്ചതും മറ്റു ചില കാഴ്ചകളായിരുന്നു......കാലത്തിനൊപ്പം നടക്കവെ ഇടറി തളര്‍ന്നു പോയ ഒരുപാട് ജീവിതങ്ങള്‍.......റേഡിയേഷന്‍ തെറാപ്പി റൂമുകള്‍ക്ക് മുന്നില്‍ കാത്തിരിക്കുന്ന കറുത്തു കരുവാളിച്ച മുഖങ്ങള്‍......മുലപ്പാല്‍ നുണയേണ്ട പ്രായത്തില്‍ വേദന സംഹാരികളുടെ കയ്പ്പറിയുന്ന കുരുന്നുകള്‍.....കീമോ തെറപ്പിയുടെ അനന്തര ഫലമായി വികൃതമായ മുഖവും, കൊഴിഞ്ഞു പോയ തലമുടിയും തൂവാല കൊണ്ട് മറച്ചുപിടിച്ച് , ആയുസ്സൊരു ദിവസമെങ്കില്‍ ഒരു ദിവസം നീട്ടി കിട്ടാന്‍ പ്രതീക്ഷയോടെ വീണ്ടും കീമോ തെറാപ്പി ചെയ്യുവാനായെത്തിയവര്‍....... ആശുപത്രി വരാന്തകളിലെ ഉറ്റവരുടേയും, ഉടയവരുടേയും നിശബ്ദമായ പ്രാര്‍ത്ഥനകള്‍........ കണ്ടു നില്‍ക്കുന്നവരുടെ കരളലിയിപ്പിക്കുന്ന കാഴ്ചകള്‍......
കാന്‍സര്‍ - ഒരായിരം സ്വപ്നങ്ങള്‍ക്കുമേല്‍ കണ്ണുനീരിന്റെ പേമാരിയായി തിമിര്‍ത്തു പെയ്യുന്നു.....ലോകത്ത് കാന്‍സര്‍ രോഗികളുടെ എണ്ണം ദിനം പ്രതി വര്‍ധിച്ചുവരുന്നു.......പ്രായ-ലിംഗ വ്യത്യാസമില്ലാതെ ഏവരും ഏതു നിമിഷവും ഈ രോഗത്തിനു മുന്നില്‍ കീഴടങ്ങേണ്ടി വരുന്നു........ഏതു രോഗവും അവസാനം ചെന്നെത്തുന്നത് കാന്‍സര്‍ എന്ന കടലിലേക്കാണ്.....ആരാണിതിനു ഉത്തരവാധി.....?? എന്താണിതിനൊരു പ്രതിവിധി.....??
Posted by SUBINN at 3:26 AM
1 comment: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Friday, April 1, 2011
Posted by SUBINN at 2:51 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Wednesday, March 30, 2011
ഇന്ന് രാവിലെ എന്നെ ഉറക്കത്തില്‍ നിന്നുണര്‍ത്തിയത് ഒരു സുഹൃത്തിന്റെ എസ് എം എസ് ആയിരുന്നു......അതിന്റെ ഉള്ളടക്കം “”അഫ്രിദി എന്ന പാക്കിസ്ഥാന്‍ ക്യാപ്റ്റന്‍ ദൈവത്തോട് പ്രാര്‍ത്ഥിക്കുകയാണ് , ഇന്നെത്തെ കളിയില്‍ ഇന്‍ഡ്യയെ തോല്‍പ്പിക്കാന്‍ കഴിയണേ എന്ന്......അതിനു മറുപടിയായി ദൈവം പറയുന്നത് ഇന്‍ഡ്യയുടെ ഓപ്പണര്‍ ആയി ഞാന്‍ തന്നെയാണ് ഇന്നിറങ്ങുന്നത്, പിന്നെ എങ്ങനെ നിങ്ങള്‍ ജയിക്കും.....??......
ആരുടേയോ ഭാവനയില്‍ വിരിഞ്ഞ ഈ എസ് എം നിങ്ങളില്‍ പലര്‍ക്കും കിട്ടിക്കാണും (മുന്നെ ഈ എസ് എം എസ് ഫൂട്ബാള്‍ ലോകകപ്പ് നടക്കുമ്പോള്‍ അര്‍ജന്റീന കോച്ച് സാക്ഷാല്‍ മറഡോണയെ കുറിച്ചും വന്നിരുന്നു)......പക്ഷെ മൊഹാലിയിലെ സ്റ്റേഡിയത്തില്‍ ആ എസ് എം എസ് തികച്ചും സത്യമായിരിക്കുന്നു.......സച്ചിനൊപ്പം ഇന്നു ദൈവം തന്നെയാണ് കളത്തിലിറങ്ങിയത് എന്നു വിശ്വസിക്കാതിരിക്കാനാവുന്നില്ല....സച്ചിന
്റെ മൂന്ന് ക്യാച്ചുകളാണ് ഇന്നു പാക്ക് കളിക്കാരുടെ കൈയ്യില്‍ നിന്നു ചോര്‍ന്നു പോയത്....അതു തന്നെയാണ് അവരുടെ വിധിയെഴുതിയതും......അനാവശ്യ അപ്പീലുകള്‍ വിളിച്ച് സമ്മര്‍ദ്ദത്തിലാക്കാന്‍ പാക്ക് കളിക്കാര്‍ പരമാവധി ശ്രമിച്ചിട്ടും, “”തന്റെ മറുപടി നാവുകൊണ്ടല്ല, ബാറ്റുകൊണ്ടാണെന്നു“” ഒരിക്കല്‍ കൂടി തെളിയിച്ച് 85 റ്ണ്‍സോടെ സച്ചിന്‍ കളിയിലെ കേമനായി......ഇതു ടീം ഇന്‍ഡ്യയുടെ വിജയം.....കോടിക്കണക്കായ ഇന്‍ഡ്യക്കാരുടെ വിജയം.......
രണ്ടാം തിയ്യതി ശ്രീലങ്കയുമായി മുംബയില്‍ വെച്ചു നടക്കുന്ന ഫൈനലിലും ഇന്‍ഡ്യ വിജയിച്ച് ലോക കിരീടം സ്വന്തമാക്കും എന്നു നമുക്ക് പ്രത്യാശിക്കാം.....സച്ചിന്‍ എന്ന ഇതിഹാസത്തിനു വേണ്ടി ധോണിയും സങ്കവും അതു നേടും....ദൈവം അപ്പോളും ഓപ്പണറായി ഇന്‍ഡ്യക്കൊപ്പം ഉണ്ടാക്കും........നമുക്ക് അതിനായി പ്രാര്‍ത്ഥിക്കാം.......
Posted by SUBINN at 12:16 PM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Wednesday, March 23, 2011
Posted by SUBINN at 3:08 AM
No comments: Links to this post
Email ThisBlogThis!Share to TwitterShare to FacebookShare to Pinterest
Sunday, March 6, 2011
ഇളം കാറ്റില്‍ ഇളകിയാടുന്ന ആലിലകളുടെ ഈരടികള്‍.......നടക്കുമ്പോള്‍ പാദം പുതയുന്ന പൂഴിമണ്ണ്......പന്തംകണക്കെ പടര്‍ന്നു കത്തുന്ന കല്‍വിളക്കുകളില്‍ എണ്ണ പകരുന്ന നീണ്ട വിരലുകളുള്ള പെണ്‍കുട്ടി......പ്രദക്ഷിണവഴികളിലൂടെ പ്രാര്‍ത്ഥനയോടെ നടന്നു നീങ്ങുന്ന പ്രായംചെന്നവര്‍........ചുറ്റുവിളക്കിന്റെ നിഴല്‍വീണ വഴികളില്‍ചന്ദനത്തിന്റെ കുളിരും സുഗന്ധവുമുള്ള ഒരുപാട് ഓര്‍മ്മകള്‍.........
നിനച്ചിരിക്കാത്ത സമയത്ത് ഒരു വേനല്‍ മഴ..........ചുട്ടുപഴുത്തു കിടക്കുന്ന ഭൂമിയിലേക്ക് മഴ പെയ്തിറങ്ങിയപ്പോള്‍നനഞ്ഞത് മണ്ണുമാത്രമല്ല.......മനസ്സും കൂടിയാണ്........ഈ ജാലകത്തിനരുകില്‍ കയ്യെത്താ ദൂരത്ത് മഴയെനോക്കിയിരിക്കുമ്പോള്‍ അതു പറയുന്നതുപോലെ തോന്നി.......” ഞാന്‍ പെയ്യുന്നത് നിനക്കുവേണ്ടിയാണ് കുട്ടീ, നിനക്കുവേണ്ടി മാത്രം“........ തപിക്കുന്ന ആത്മാവിനു ഒരു കുളിര്‍ സ്പര്‍ശമായി, സാന്ത്വനമായി ഒരു മഴ.........വേനല്‍മഴ.......
വര്‍ഷകാല ആകാശം പോലെ മനസ്സ് മൂടികെട്ടിയിരിക്കുന്നു.......
കാര്‍മേഘം മൂടിക്കെട്ടിയ മാനം പോലെയാകും മനസ്സ്........
ഉരുണ്ടുകൂടിയ മൌനം കനത്ത് മഞ്ഞായി.....മഴത്തുള്ളിയായി......
പിന്നെ ആകാശത്തിന്റെ അനന്തതയിലേക്കും നോക്കി
പഞ്ഞിക്കെട്ടുപോലെ മനസ്സ് പറന്നുയരാന്‍ വെമ്പുകയാണ്
മല മരത്തിനോട് പറഞ്ഞ, മരം കാടിനോടും, കാട് കാറ്റിനോടും
കടലുകള്‍ താണ്ടി......തട്ടിപ്പില്ലാത്ത ലോകം തേടി.....
കരുണയുള്ള മാനസ്സുകള്‍ തേടി.....കണ്ണുകള്‍ക്ക് വെളിച്ചം തേടി......
ഒരു അപ്പൂപ്പന്‍ താടി പോലെ.....അങ്ങനെ.........അങ്ങനെ.........
ഉരുകിയൊലിക്കുന്ന വേനലിലും ഉത്സാഹം ചോരാത്ത ഉത്സവക്കാഴ്ചകള്‍........
ചമയങ്ങളണിഞ്ഞ്, ചെവികളാട്ടി, കൊമ്പും കുമ്പയും കുലുക്കി, തലയെടുപ്പോടെ
ദേശ പ്രൌഢിക്കു പെരുമയേറ്റാന്‍ വൈദ്യുത ദീപങ്ങളാല്‍ അലങ്കരിച്ച ബഹുനില പന്തലുകള്‍........
ആകാശസീമയില്‍ വര്‍ണ്ണ-ശബ്ദ മുഖരിതമായ കരിമരുന്ന് പ്രയോഗങ്ങള്‍.......
ഇവയെല്ലാം ആസ്വദിക്കുന്ന കൌതുക കണ്ണുകള്‍......ആന-പൂര ഭ്രാന്തന്മാര്‍.........
ഉത്സവ നടത്തിപ്പുക്കാര്‍,ആന-പൂര പ്രേമികള്‍ എന്നിങ്ങനെ പരിചിതരായ മുഖങ്ങള്‍.....
വാഴയില ചീന്തില്‍ പ്രസാദവുമായി നടന്നു നീങ്ങുന്ന ഭക്തര്‍......
പട്ടുപാവാടയും, ധാവണിയും അണിഞ്ഞെത്തുന്ന വെള്ളുവനാടന്‍ പെണ്‍കൂട്ടികള്‍.......
അവരെ കാണാനെത്തുന്ന പൂവാലന്മാര്‍.....വ്യാജനടിച്ച് ഇഴയുന്ന മനുഷ്യ പാമ്പുകള്‍.......
അങ്ങനെ എന്തെല്ലാം എന്തെല്ലാം കാഴ്ചകളാണ്.......!!!
നമ്മിലേറെപ്പേരും കാത്തിരിക്കുന്നവരാണ്.....കാത്തിരിപ്പിന്റ െ രസം തന്നെയാണ് ജീവിതം.....പ്രതീക്ഷകളില്ലാത്ത മനസ്സ് പാഴ് നിലമാണ്.......കാത്തിരിക്കുവാന്‍ ഒന്നുമില്ലാത്ത മനസ്സ് മരിച്ചവരുടേതിനു സമമാണ്.......
നല്ലകാലത്തിനായി കഠിനപ്രയത്നം ചെയ്യുന്നവര്‍......നല്ല നാളേക്കായി പോരാടുന്നവര്‍......ഒരിക്കലും വരില്ലെന്നുറപ്പുള്ള സൌഭാഗ്യത്തിനായി മുന്നിലെ വഴിയിലേക്ക് കണ്ണുംനട്ടിരിക്കുന്നവര്‍......അങ്ങനെ കാത്തിരിപ്പിനുള്ള കാരണങ്ങള്‍ നീളുകയാണ്......എന്നാല്‍ ആര്‍ക്കുവേണ്ടിയും കാത്തു നില്‍ക്കാത്ത കാലം പ്രയാണം തുടരുകയാണ്........കാത്തിരിക്കുന്നവരെ കാലഹരണപ്പെടുത്തികൊണ്ട്, കാലത്തെ പഴിപറയുന്നവരേയും, കാലത്തോട് പടവെട്ടുന്നവരേയും പരിഹസിച്ചുകൊണ്ട് കാലം കടന്നുപോവുകയാണ്.......
Posted by SUBINN at 9:57 AM
No comments: Links to this post
Email ThisBlogThis!Share to TwitterShare to FacebookShare to Pinterest
Labels: LOKA SAMASTHA SUGHINO BAVANDHU :
Newer Posts Older Posts Home
Subscribe to: Posts (Atom)
എന്റെയുള്ളിലെ സ്നേഹം ഇവിടെ പെയ്തിറങ്ങുന്നു
MY STRENGTH IS MY FRIENDS
Catch Me In Orkut
.... ഇതെന്റെ ലോകം ....
View my complete profile
പൂജ്യം പോലെയല്ല ഞാന്‍, എന്തുകൊണ്ടെന്നാല്‍ പൂജ്യത്തില്‍ നിന്നു പൂജ്യമെടുത്താല്‍ പൂജ്യം ബാക്കിയാവും,എന്നില്‍ നിന്നും എന്നെയെടുത്താല്‍ ഞാന്‍ ഇല്ലാതാവും........................
അവിചാരിതമായി പരിചയപ്പെടുന്ന ചിലരോട് എനിക്കൊരിഷ്ടം തോന്നാറുണ്ട് . മഴയെ ഇഷ്ടപ്പെടുന്നപോലെ .... ഇളം കാറ്റിനെയും, കടലിനെയും കാടിനേയും ഒക്കെ ഇഷ്ടം തോന്നില്ലേ ...അതുപോലൊരു ഇഷ്ടം !. അതെനിക്കവരോട് തുറന്നു പറയാനും തോന്നാറുണ്ട് . പിന്നെ കരുതും..ഇപ്പൊ വേണ്ട പിന്നീടാവാം. പിന്നീട് അതൊരിക്കലും പറയാന്‍ കഴിയാറില്ല എന്നതാണ് സത്യം.... അതിങ്ങനെ പറയാതെ...പറയാതെ കൊണ്ട് നടക്കും. പലരും എനിക്കങ്ങിനെ നഷ്ട്ടപ്പെട്ടു. മുന്‍പെപ്പോഴെങ്കിലും പറയാന്‍ കഴിഞ്ഞിരുന്നെങ്കില്‍ ഒരുപക്ഷെ പലതും എനിക്ക് നഷ്ടപ്പെടില്ലായിരുന്നു..എന്ന് ഇപ്പോള്‍ തോന്നുന്നു. പറയാന്‍ കഴിഞ്ഞില്ല .....ഇനിയും അങ്ങിനെ ആവാനേ എനിക്കാവൂ . ഒന്നും തുറന്നു പറയാതെ .....ഒക്കെ മനസ്സിലൊതുക്കി... അങ്ങിനെയല്ലാതായാല്‍ , ഞാന്‍.. ഞാനല്ലാതായിത്തീര്‍ന്നേക്കും......
.....ഓരോ ജന്മത്തിനും ഒരു കര്‍മ്മമുണ്ടയിരിക്കണം. ഓരോ വാക്കിനും വ്യക്തമായ ധാരണയുണ്ടായിരിക്കണം. ഓരോ വരികള്‍ക്കും ശക്തമായ ഭാഷയുണ്ടായിരിക്കണം. ഓരോ മനസ്സിലും നിറച്ച്‌ സ്നേഹമുണ്ടായിരിക്കണം.....
Keralam Daivathinte Swantham Naado...........?
Keralam Daivathinte Swantham Naado...........? Thalayeduppode Ethinokkunna Malanirakalum, ValanjuPulanjozhukunna Nadhikalum, Acreukalolam Pa...
തത്വമസി.....അതു നീ തന്നെയാകുന്നു..... സ്വാമിയേ ശരണമയ്യപ്പാ........ ഇനി വ്രതാനുഷ്ടാനങ്ങളുടെ 41 ദിനരാത്രങ്ങള്‍, മണ്ഡലകാലം , വൃശ്ചികം 1 മ...
എന്റെ പൂരക്കാഴ്ചകള്‍………. ഓരോ ഉത്സവങ്ങളും ഓരോ അനുഭവങ്ങള്‍ ആണ് ........ നമ്മുടെ പൂര്‍വികര്‍ ഓരോ ഉത്സവങ്ങളും ചിട്ടപ്പെടുത്തിയിരിക...
Bhaaratham,Keralam.......Kure Mathabrandhanmaarum, AalDaivangalum......... Ithil Njan Ezhuthunna Kaaryangal Onnum Oru Prathyeka Vyakthiyeyo,...
ആതിരപ്പള്ളി വാഴച്ചാല്‍ വാല്‍പ്പാറ വഴി ആനമല
ആതിരപ്പള്ളി വാഴച്ചാല്‍ വാല്‍പ്പാറ വഴി ആനമല ഇതൊരു യാത്രാ വിവരണം അല്ല എന്ന് ആദ്യമേ പറഞ്ഞുകൊണ്ട് തുടങ്ങട്ടെ ....... പ...